इंग्लैंड दौरा : सचिन के 100वें शतक का इंतजार  
सचिन तेंदुलकर ने कहा है कि इंग्लैंड दौरे के लिए उनका ध्यान रिकॉर्ड्स से ज्यादा अच्छा खेल दिखाने पर है।
सचिन तेंदुलकर ने कहा है कि इंग्लैंड दौरे के लिए उनका ध्यान रिकॉर्ड्स से ज्यादा अच्छा खेल दिखाने पर है। अपने 100वें शतक का इंतजार कर रहे सचिन इस दौरे पर ये कारनामा कर सकते हैं। सचिन ने कहा, मुझे क्रिकेट खेलना अच्छा लगता है और मैं सिर्फ इसी बारे में सोचता हूं।   रिकॉर्ड तो अच्छा खेलने के साथ बन ही जाते हैं लेकिन जरूरी है अपने खेल का मजा लेना। इंग्लैंड दौरा हमेशा से ही सचिन के लिए अच्छा रहता है क्योंकि 1990 में वहीं सचिन ने अपना पहला टेस्ट शतक लगाया था और अगर सचिन 100वें शतक वहां बना पाते हैं तो उनकी कामयाबी में चार चांद लग जाएंगे।